Enn Soosaar räägib raamatus "Nuripidine aastasada" enda perekonna saatusest julmust ja kurjust täis eelmisel aastasajal, kuid veelgi enam iseendast - väärtustest, mida ta õigeks peab, ja suhtumisest  maailma, milles ta elas. Tahaks istuda tema kõrvale ning peatükk peatüki järel läbi arutada kirjapandud mõtted, tuua paralleele enda vanemate saatusega, aga mis peamine - õppida intelligentselt, huvitavalt ja kõrgete humanistlike väärtustega inimeselt vaatama maailma tema silmade läbi.